open-index/open-wikipedia-markdown huggingface dataset:
Νικόλας Τομπάζης

Ο **Νικόλας Τομπάζης** (Αθήνα, 22 Απριλίου 1968) είναι σχεδιαστής αγωνιστικών αυτοκίνητων ο οποίος από το 1992 εργάστηκε στις ομάδες της Φόρμουλα Ένα, Μπένετον, Μακλάρεν, Φερράρι και  Μάνορ (πρώην Μαρούσσια). Αυτή τη στιγμή εργάζεται στη FIA ως επικεφαλής των τεχνικών ζητημάτων των μονοθεσίων.

Αποφοίτησε το 1989 από το Trinity College του πανεπιστημίου Κέμπριτζ με πτυχίο στην εφαρμοσμένη μηχανική και το 1992 πήρε διδακτορικό στην αεροναυπηγική από το Imperial College του Λονδίνου.

Τον Νοέμβριο του 1992 έγινε αεροδυναμιστής στην ομάδα της Μπένετον στην οποία το 1994 ανέλαβε τη θέση του επικεφαλής αεροδυναμικής.
Τρία χρόνια αργότερα μετακόμισε στην Σκουντερία Φερράρι, όπου το 1998, έγινε επικεφαλής αεροδυναμικής.
Το 2004 επέστρεψε στην Αγγλία, για να συνεργαστεί με τη Μακλάρεν, στην οποία αργότερα κατέλαβε τη θέση του επικεφαλής σχεδιασμού.

Τον Μάρτιο του 2006 επέστρεψε στη Φερράρι, αυτή τη φορά ως επικεφαλής σχεδιασμού από την οποία αποχώρησε  στις 16 Δεκεμβρίου 2014.

Στις 15 Ιανουαρίου 2016 λαμβάνει τη θέση του επικεφαλής αεροδυναμικής στην ομάδα Manor Formula.

Στις 6 Μαρτίου 2018 προσλαμβάνεται από τη FIA ως επικεφαλής των τεχνικών ζητημάτων των μονοθεσίων.

## Καριέρα
* 1992-1993: Μπένετον Φόρμουλα αεροδυναμιστής 
* 1993-1995: Μπένετον Φόρμουλα επικεφαλής αεροδυναμικής
* 1997: Σκουντερία Φερράρι αεροδυναμιστής 
* 1998-2003: Σκουντερία Φερράρι επικεφαλής αεροδυναμικής
* 2004: Μακλάρεν επικεφαλής αεροδυναμικής
* 2005: Μακλάρεν έργου διευθυντής
* 2006-2014: Σκουντερία Φερράρι επικεφαλής σχεδιασμού
* 2016 - 2018: Manor F1 Team επικεφαλής αεροδυναμικής
* 2018: FIA επικεφαλής των τεχνικών ζητημάτων των μονοθεσίων

## Προσωπική του ζωή
Ο Τομπάζης έζησε με τη γυναίκα του και τα τέσσερα παιδιά του στην Ιταλία. Τώρα έχει μετακομίσει στην Ελλάδα. Είναι ο γιος του αρχιτέκτονα Αλέξανδρου Τομπάζη.

## Παραπομπές


## Εξωτερικοί σύνδεσμοι
* Πληροφορίες για το Νικόλα Τομπάζη στην ιστοσελίδα grandprix.com
* O Νικόλας Τομπάζης επέστρεψε στη F1. Στην ιστοσελίδα www.caranddriver.gr. Ανάκτηση 30/06/2016.
* Ο Νίκος Τομπάζης μιλάει στον Θανάση Λάλα.Το Βήμα 26/03/2000.

Κατηγορία:Έλληνες μηχανικοί
Κατηγορία:Φόρμουλα 1
Κατηγορία:Σχεδιαστές αυτοκινήτων
Κατηγορία:Οικογένεια Μπενάκη
Δροσάτο Κιλκίς

*Για οικισμούς με ίδιο όνομα στην Ελλάδα, δείτε: [[Δροσάτο]]*

Το **Δροσάτο** είναι χωριό στο βόρειο τμήμα του νομού Κιλκίς σε υψόμετρο 207 μέτρων, 3 χιλιόμετρα νοτιοανατολικά της λίμνης Δοϊράνης, ανατολικά του Εθνικού δρόμου Θεσσαλονίκη – Κιλκίς – Σέρρες. Απέχει από την πόλη του Κιλκίς 24,4 χλμ. Σήμερα ανήκει στον Δήμο Κιλκίς. Κατά την απογραφή του 2021 αριθμούσε 523 μόνιμους κατοίκους.

## Ιστορικά στοιχεία
Το χωριό κατοικείται από πολύ παλιά. Κατά τον 19ο αιώνα το χωριό κατοικούνταν ως επί το πλείστον από Έλληνες Μακεδόνες, οι οποίοι υπέφεραν τα πάνδεινα από τη βουλγαρική τρομοκρατία των κομιτατζήδων για να στραφούν προς την Εξαρχία. Επειδή η εθνική συνείδηση των κατοίκων αποδείχθηκε άκαμπτη, οι Βούλγαροι κατάφεραν να ερημώσουν τον μαρτυρικό Ποταρός, *κατά την προσφιλή τακτική τους, όταν δεν μπορούσαν να επιβληθούν*. Οι κάτοικοί του σήμερα είναι   πρόσφυγες, που εγκαταστάθηκαν σ’ αυτό μετά τη λήξη του Α΄ Παγκοσμίου Πολέμου (1914-1919), γύρω στα 1919-1920, από τον Καύκασο *(Απο το κυβερνείο [[Καρς]] Διοίκηση Αρδαχάν Υποδιοίκηση Γκιολε, και πιο συγκεκριμένα το χωριό [[Κονκ]])* , από την Ανατολική Θράκη ,καθώς και Πόντιοι από την Γεωργία που εγκαταστάθηκαν στο χωριό μετά την διάλυση της Σοβιετικής Ένωσης  Ο οικισμός τότε ονομαζόταν «**Ποταρός**» .Το 1927 μετονομάστηκε σε Δροσάτο και το 1928 δημιουργήθηκε η κοινότητα Δροσάτου, που απαρτιζόταν από το Δροσάτο και τον οικισμό Δοϊράνης. To 1935 προστέθηκε στην κοινότητα και ο οικισμός Κορυφής.

## Απασχόληση
Η κύρια απασχόληση των κατοίκων ήταν τα καπνά, τα σιτηρά και η κτηνοτροφία. Κατά τις δεκαετίες του ’50 και του ’60 το Δροσάτο γνώρισε μεγάλο μεταναστευτικό κύμα. Σήμερα οι κάτοικοι ασχολούνται με τη γεωργία (σιτηρά, καπνός, μποστάνια, αμπέλια, καλαμπόκια  κ.α.), την αλιεία και την κτηνοτροφία.
Γνωστή είναι η δράση του Εξωραϊστικού – Εκπολιτιστικού Συλλόγου, ο οποίος με τις δράσεις του (χορευτικά, θεατρικά) είναι από τους πλέον ενεργούς στον νομό, ονομαστό και το πανηγύρι τού χωριού που γίνεται στις 15 Αυγούστου, οπότε και συγκεντρώνεται πολύς κόσμος.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Ποδοσφαιρική Ομοσπονδία Φιλιππίνων

Η **Ποδοσφαιρική Ομοσπονδία Φιλιππίνων** (αγγλικά: *Philippine Football Federation*, PFF) είναι το ανώτατο διοικητικό όργανο όσον αφορά το άθλημα του ποδοσφαίρου στις Φιλιππίνες. Η έδρα της βρίσκεται στη Μανίλα και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων των Φιλιππίνων.

## Ιστορία
Η ύπαρξη της ομοσπονδίας χρονολογείται από το 1907 όταν καθιερώθηκε ως «Ερασιτεχνική Ομοσπονδία Ποδοσφαίρου Φιλιππίνων» (Philippine Amateur Football Association, PAFA). Ήταν μεταξύ των δώδεκα ιδρυτικών μελών της Ασιατικής Συνομοσπονδίας Ποδοσφαίρου (AFC).

## Παραπομπές


## Eξωτερικοί σύνδεσμοι
* 

Φιλιππινες
Κατηγορία:Ποδόσφαιρο στις Φιλιππίνες
Εθνική Ινδίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Ινδίας** είναι το αντιπροσωπευτικό συγκρότημα της Ινδίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Ινδίας (BFI).

## Ιστορία
Η Ινδία εμφανίστηκε στη διεθνή καλαθοσφαιρική σκηνή για πρώτη φορά στο Ασιατικό Πρωτάθλημα του 1965, όπου ξεκίνησε ως μέτρια ανταγωνιστική.

## Στατιστικά
Για το 2021, η εθνική ομάδα καλαθοσφαίρισης ανδρών της Ινδίας βρισκόταν στη 78η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 
* 

ινδίας
Ελευθέριος Παπαγεωργόπουλος

Ο **Ελευθέριος Παπαγεωργόπουλος** είναι Έλληνας πολιτικός ο οποίος διετέλεσε Υπουργός Επικρατείας στην Υπηρεσιακή Κυβέρνηση της Βασιλικής Θάνου-Χριστοφίλου από τον Αύγουστο έως το Σεπτέμβριο του 2015.

## Βιογραφία

Ο Ελευθέριος Παπαγεωργόπουλος γεννήθηκε στην Χαλκίδα στις 6 Οκτωβρίου 1947. Σπούδασε νομική στο Πανεπιστήμιο Αθηνών, από όπου αποφοίτησε το 1971.

### Πολιτική σταδιοδρομία
Διετέλεσε πρόεδρος του δημοτικού συμβουλίου του Δήμου Χαλκιδέων από τη 1η Ιανουαρίου 1983 έως τη 4η Μαρτίου 1985. Επίσης, από 1 Μαΐου 1985 έως 31 Δεκεμβρίου 1986 ήταν δήμαρχος Χαλκίδας.

Ο Ελευθέριος Παπαγεωργόπουλος εκλέχθηκε για πρώτη φορά βουλευτής Ευβοίας με τη Νέα Δημοκρατία στις εκλογές του Ιουνίου 1989. Επανεξελέγη στις εκλογές του Νοεμβρίου 1989, του 1990, του 1993, του 1996 και του 2000. Ως βουλευτής, ήταν μέλος της Διαρκούς Επιτροπής Οικονομικών Θεμάτων της Βουλής και μέλος της Επιτροπής Αναθεώρησης του Συντάγματος. Όσο ήταν βουλευτής διετέλεσε, ακόμη, και το ρόλο του κοινοβουλευτικού εκπροσώπου της Νέας Δημοκρατίας.

Στις 28 Αυγούστου 2015, ορκίστηκε ως υπουργός Επικρατείας στην υπηρεσιακή κυβέρνηση της Βασιλικής Θάνου-Χριστοφίλου. Στις 23 Σεπτεμβρίου 2015 αντικαταστάθηκε από το Νίκο Παππά, Υπουργό Επικρατείας της κυβέρνησης του Αλέξη Τσίπρα.

### Προσωπική ζωή

Ο Ελευθέριος Παπαγεωργόπουλος είναι παντρεμένος με την Αμαλία Πασσά και έχουν μια κόρη και δύο γιούς.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Ευβοίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Επικρατείας
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 21ου αιώνα
Έντουαρντ Μώντερ

Ο **Έντουαρντ Γουόλτερ Μώντερ** (*Edward Walter Maunder*, 12 Απριλίου 1851 – 21 Μαρτίου 1928) ήταν Βρετανός αστρονόμος που μελέτησε τις ηλιακές κηλίδες και τον μαγνητικό ηλιακό κύκλο, με αποτέλεσμα την ανακάλυψη της περιόδου χωρίς κηλίδες μεταξύ 1645 και 1715. Αυτή η περίοδος είναι γνωστή σήμερα με το όνομα Ελάχιστο Μώντερ.

Ο Μώντερ γεννήθηκε στο Λονδίνο, εργάστηκε στο Βασιλικό Αστεροσκοπείο του Γκρήνουιτς και μετά πήρε το πτυχίο του στο King's College στο Λονδίνο. Το 1873 γύρισε στο Βασιλικό Αστεροσκοπείο του Γκρήνουιτς σαν βοηθός φασματοσκοπίου απορρόφησης. Στη δουλεία του φωτογράφισε και μέτρησε τις ηλιακές κηλίδες και πρόσεξε ότι το γεωγραφικό πλάτος όπου γίνονται οι ηλιακές κηλίδες διαφέρουν τακτικά στη διάρκηση ενός κύκλου 11 χρόνια. Μετά το 1891 τον βοήθησε στη δουλεία του η δεύτερη γυναίκα του, Annie Scott Dill Maunder (Russell όνομα γέννησης), μαθηματική απο το Πανεπιστήμιο του Κέιμπριτζ.

Μελέτησε τη δουλειά του Gustav Spörer, ο οποίος είχε αναγνωρίσει μια περίοδο απο 1400 μέχρι 1510, όταν ήταν ελάχιστες οι ηλιακές κηλίδες (Spörer Ελάχιστο), έψαξε στα παλιά αρχεία του αστεροσκοπίου για να καθορίσει αν υπήρχαν και άλλες τέτοιες περίοδοι. Αυτή η μελέτη του οδήγησε το στην ανακάλυψη, το 1893, της περίοδος που είναι τώρα γνωστό με το όνομα Μώντερ Ελάχιστο (επίσης «Ελάχιστο -του- Μόντερ»).

(Μετάφραση απο το ισπανικό άρθρο).

Σύλλογος Φίλων Αστρονομίας Κρήτης:
*Οι παρατεταμένες περίοδοι μειωμένης ηλιακής δραστηριότητας σχετίζονται με πτώση της μέσης θερμοκρασίας στη Γη, όπως συνέβη κατά το ασυνήθιστα ψυχρό διάστημα από το 1645 έως το 1715, γνωστό ως «Ελάχιστο του Μόντερ».*

## Παραπομπές


Κατηγορία:Άγγλοι αστρονόμοι
Ομοσπονδία Καλαθοσφαίρισης Ινδίας

Η **Ομοσπονδία Καλαθοσφαίρισης Ινδίας** () είναι το όργανο διοίκησης της καλαθοσφαίρισης στην Ινδία. Εδρεύει στο Νέο Δελχί και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ινδίας.

## Ιστορία
Η πρώτη εθνική διοργάνωση καλαθοσφαίρισης στην Ινδία πραγματοποιήθηκε το 1934. Η εθνική ομάδα καλαθοσφαίρισης της Ινδίας έγινε μέλος της Διεθνούς Ομοσπονδίας Καλαθοσφαίρισης (FIBA) το 1936. Το διοικητικό όργανο, η Ομοσπονδία Καλαθοσφαίρισης Ινδίας, ιδρύθηκε το 1950.

## Παραπομπές


## Εξωτερικοί σύνδεσμοι
*  

Κατηγορία:Καλαθοσφαίριση στην Ινδία
Transformers: Ο Τελευταίος Ιππότης

Το ***Transformers: Ο Τελευταίος Ιππότης*** (πρωτότυπος τίτλος: ***Transformers: The Last Knight***) είναι μια κινηματογραφική αμερικανική ταινία δράσης και επιστημονικής φαντασίας του 2017, βασισμένη στα παιχνίδια *[[Transformers]]*, και σε σκηνοθεσία Μάικλ Μπέι. Πρόκειται για την χρονική συνέχεια της τέταρτης ταινίας ''Transformers'' και είναι η πέμπτη ταινία της σειράς ταινιών *[[Transformers (σειρά ταινιών)|Transformers]]*. Πρωταγωνιστές της ταινίας είναι οι Μαρκ Γουόλμπεργκ και Στάνλεϊ Τούτσι. Αυτή είναι η πέμπτη ταινία, καθώς και η τελευταία ταινία *Transformers* που σκηνοθέτησε ο Μάικλ Μπέι.

Η ταινία κυκλοφόρησε στους κινηματογράφους στις 23 Ιουνίου του 2017, από την Paramount Pictures. Η ταινία διεθνώς επικρίθηκε πάρα πολύ από τους κριτικούς, και είναι η χειρότερη κριτικά ταινία *Transformers*. Οι επικρίσεις της ταινίας εστίαζαν στη μεγάλη χρονική της διάρκεια, στο σενάριο, στην πλοκή, στη σκηνοθεσία, στους χαρακτήρες, στην ιστορία, στην αφήγηση, στην διεύθυνση φωτογραφίας (στην κινηματογραφία) και στις αντιφάσεις με τις προηγούμενες ταινίες *Transformers*. Ένα πρίκουελ με τίτλο ''Bumblebee'' κυκλοφόρησε το 2018.

## Περίληψη
Ενώ ο Όπτιμους Πράιμ συνεχίζει να αγνοείται, ο Τεξανός Κέιντ Γιείγκερ, μια Βρετανίδα ιστορικός και ένας λόρδος αναζητούν μαζί το μαγικό σκήπτρο του Μέρλιν προτού αυτό πέσει στα χέρια της βασίλισσας του Σάιμπερτρον, η οποία θέλει να καταστρέψει τη Γη με αυτό το σκήπτρο.

## Ηθοποιοί και Χαρακτήρες
### Άνθρωποι
* Μαρκ Γουόλμπεργκ ως ο Κεΐντ Γιεΐγκιερ  
* Στάνλεϊ Τούτσι ως ο Μάγος Μέρλιν
* Τζος Ντουχάμελ ως ο  Συνταγματάρχης Γουίλιαμ Λένοξ
* Άντονι Χόπκινς ως ο Σιρ Έντμουντ Μπάρτον
* Λώρα Χάντοκ ως η Βίβιαν Γουέμπλι 
* Ιζαμπέλα Μόνερ ως η Ιζαμπέλα
* Σαντιάγκο Καμπρέρα ως ο Σάντος
* Τζερόντ Καρμικάελ ως ο Τζίμυ 
* Τζον Τουρτούρο ως ο Σείμουρ Σίμονς
* Γκλεν Μορσάουερ ως ο Στρατηγός Μορσάουερ
* Λίαμ Κάριγκαν ως ο Βασιλιάς Αρθούρος
* Νίκολα Πέλτζ ως η Τέσσα Γιεΐγκιερ (ακούγεται εν συντομία η φωνή της μόνο)

### Φωνές Ηθοποιών για τους Τρανσφόρμερς
* Peter Cullen ως η φωνή του Όπτιμους Πράιμ
* Έρικ Αανταχλ ως η φωνή του Μπάμπλμπι
* Gemma Chan ως η φωνή της Κουιντέσσα
* Κεν Γουατανάμπε ως η φωνή του Ντριφτ
* Τζον Γκούντμαν ως η φωνή του Χάουντ
* John DiMaggio ως η φωνή του Κροσχαιρς
* Φρανκ Γουέλκερ ως η φωνή του  Μέγκατρον
* Reno Wilson ως η φωνή του Μπρεΐνς

## Παραπομπές


## Εξωτερικοί σύνδεσμοι
*

Κατηγορία:Ταινίες του 2017
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές θρίλερ ταινίες δράσης
Κατηγορία:Αποκαλυπτικές ταινίες
Κατηγορία:Ταινίες παραγωγής Paramount Pictures
Κατηγορία:Ταινίες συσχετιζόμενες με ορφανά
Κατηγορία:Ταινίες γυρισμένες στην Κούβα
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στο Μίσιγκαν
Κατηγορία:Αμερικανικές 3D ταινίες
Κατηγορία:Ταινίες σίκουελ
Κατηγορία:Ταινίες σε σκηνοθεσία Μάικλ Μπέι
Κατηγορία:Transformers (σειρά ταινιών)
Κατηγορία:Ταινίες σε σενάριο Αρτ Μάρκουμ και Μάθιου Χόλογουεϊ
Κατηγορία:Ταινίες Di Bonaventura Pictures
Κατηγορία:Ταινίες σε παραγωγή Λορέντζο ντι Μποναβεντούρα
Κατηγορία:Ταινίες IMAX
Κατηγορία:Ταινίες σε παραγωγή Ίαν Μπράις
Ομοσπονδία Καλαθοσφαίρισης Αυστραλίας

Η **Ομοσπονδία Καλαθοσφαίρισης Αυστραλίας** (αγγλικά: *Basketball Australia*, BA) είναι το όργανο διοίκησης της καλαθοσφαίρισης στην Αυστραλία. Εδρεύει στο Βατερλό της Νέας Νότιας Ουαλίας και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αυστραλίας.

## Ιστορία
Συγκροτήθηκε ως «Αυστραλιανή Ομοσπονδία Καλαθοσφαίρισης» (Australian Basketball Federation) το 1939 και συστάθηκε το 1946. Έγινε μέλος της Διεθνούς Ομοσπονδίας Καλαθοσφαίρισης (FIBA) το 1949 και αναδιοργανώθηκε το 1982.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Αυστραλία
Τελέθριο

To **Τελέθριο** είναι βουνό της Βόρειας Εύβοιας. Έχει υψόμετρο 970 μέτρα, και διεύθυνση από τα ανατολικά προς τα δυτικά. Στην κορυφή του υπάρχει το εκκλησάκι του προφήτη Ηλία. Η περιοχή, μαζί με Λιχάδα και Γιάλτρα, είναι ενταγμένη στο Δίκτυο για τη Φύση 2000 (κωδ.GR 2420005). Στο Τελέθριο υπάρχουν πυκνόφυτα δάση με μεγάλη ποικιλία δέντρων, ρεματιές, φαράγγια και μικροί καταρράκτες. Το Τελέθριο είναι ένα από τα χαμηλά βουνά (Λιχάδα, Τελέθριο, Ξηρόν Όρος) που μαζί με λοφώδεις και ομαλές περιοχές συναποτελούν το γενικό ανάγλυφο της Βόρειας Εύβοιας.

Στους πρόποδές του, από τη νότια πλευρά, βρίσκεται το χωριό Ήλια. Στην ίδια πλευρά υπάρχει η μονή Αγίου Γεωργίου Ηλίων, που απέχει 11 χιλιόμετρα από την Αιδηψό, και σε χαμηλότερο υψόμετρο και νοτιότερα η μονή Αγίας Ειρήνης Χρυσοβαλάντου. Το 2001, στους νότιους πρόποδες του Τελέθριου βρέθηκαν ερείπια του Μαντείου του Σελινουντίου Απόλλωνος, για την ύπαρξη του οποίου υπάρχουν μαρτυρίες σε κείμενα του Στράβωνα. Τα ερείπια του Μαντείου βρίσκονται στην περιοχή "Άγιος Ταξιάρχης" εντός διοικητικών ορίων του Δήμου Ιστιαίας-Αιδηψού και ανατολικά του χωριού Ήλια, στο ύψωμα "Ψηλή Ράχη".

## Ιστορία
Ο Θεόφραστος στην “Ιστορία Φυτών”, ονομάζει το Τελέθριο “Τελέθριον Σύσκιον”. Τα περισσότερα χωριά του Τελεθρίου χτίστηκαν την Βυζαντινή περίοδο. Σε αυτό το όρος κατά τη διάρκεια της κατοχής είχαν στρατόπεδο δυνάμεις των ανταρτών, κοντά στο χωριό Γαλατσάδες.

## Χλωρίδα

Στα δάση του Τελέθριου, που ανήκουν στην κατηγορία ”Μικτά Μεσογειακά Δάση”, κυριαρχεί η πλατύφυλλος βελανιδιά.  Το δάσος στα χαμηλότερα σημεία περιλαμβάνει πεύκα, κουμαριές, αδραχλιές κ.ά., ενώ σε μεγαλύτερο υψόμετρο υπάρχει παρουσία άλλων δασοπονικών ειδών, όπως χνοώδους δρυός και ποδισκοφόρου δρυός.  Με βάση τη χαρτογράφηση των ελληνικών οικοτόπων, στο Τελέθριο υπάρχουν θαμνολίβαδα σκληρόφυλλων θαμνώνων (Μεσογειακοί δενδρώδεις θαμνώνες-Matorral). 

## Περιήγηση
Στο Τελέθριο γίνονται εκδρομές, πεζοπορίες, ιππασία και ποδήλατο βουνού. Υπάρχουν χαρτογραφημένες διαδρομές και μονοπάτια. Οι διαδρομές γίνονται μέσα από ξέφωτα, λιβάδια, τις ορεινές λίμνες Μικρή και Μεγάλη Σβάλα και από πυκνό δρύινο δάσος. Σημείο εκκίνησης μπορεί να είναι τα χωριά Ήλια, Πολύλοφος, Καστανιώτισσα, Γαλατσάδες.

## Φωτογραφίες

Αρχείο: Περιοχή Τρυπίτσες στο όρος Τελέθριο, Εύβοια.jpg|Περιοχή Τρυπίτσες στο όρος Τελέθριο
Πυροφυλάκιο στο όρος Τελέθριο.jpg| Πυροφυλάκιο στο όρος Τελέθριο
Περιοχή Μικρή Σβάλα στο όρος Τελέθριο, Εύβοια.jpg|Περιοχή Μικρή Σβάλα στο όρος Τελέθριο
Περιοχή Μεγάλη Σβάλα στο όρος Τελέθριο 1, Εύβοια.jpg|Περιοχή Μεγάλη Σβάλα στο όρος Τελέθριο
Περιοχή Μεγάλη Σβάλα, όρος Τελέθριο, Εύβοια.jpg|Περιοχή Μεγάλη Σβάλα στο όρος Τελέθριο
Περιοχή Μεγάλη Σβάλα στο όρος Τελέθριο, Εύβοια.jpg|Περιοχή Μεγάλη Σβάλα στο όρος Τελέθριο.
Θέα από το όρος Τελέθριο, Εύβοια.jpg|Θέα από το όρος Τελέθριο.
Περιοχή Διχαλορέματα στο όρος Τελέθριο, Εύβοια.jpg|  Περιοχή Διχαλορέματα στο όρος Τελέθριο.


## Παραπομπές

## Πηγές
Εγκυκλοπαίδεια Δομή, τόμος 9, σελ. 557
Ελλάς, Η ιστορία και ο πολιτισμός του ελληνικού έθνους από τις απαρχές μέχρι σήμερα, τόμος 2, εκδ.Πάπυρος, 1998, σελ. 300

## Εξωτερικοί σύνδεσμοι
Εθνικά μονοπάτια

Κατηγορία:Βουνά της Εύβοιας
Μαχαιρόδους

Ο **Μαχαιρόδους** είναι εξαφανισμένο γένος μεγάλων αιλουροειδών που ζούσαν σε Ευρώπη, Ασία, Αφρική και Βόρεια Αμερική από το ύστερο Μειόκαινο έως μέσο Πλειστόκαινο.

## Μορφολογία
αριστερά|μικρογραφία|Κρανίο του είδους M. aphanistus
Το είδος *Μαχαιρόδους κολοναντένσις* ήταν προφανώς σημαντικά μεγάλο, με ύψος 1,2 μέτρα στους ώμους. Κι αυτό ίσως το κάνει ένα από τα μεγαλύτερα αιλουροειδή.

Ο *Μαχαιρόδους* είχε μήκος 2 μέτρα, και πιθανόν κυνηγούσε στήνοντας ενέδρα, όπως τα σημερινά αιλουροειδή. Τα πόδια του ήταν πολύ κοντά για να διένυε μεγάλες αποστάσεις στο κυνήγι, όμως είναι πιθανότερο να ήταν καλός άλτης, και ότι χρησιμοποιούσε τα δόντια του για να κόψει τον λαιμό των θηραμάτων του. Τα δόντια του ήταν ριζωμένα στο στόμα του, σε αντίθεση με τους περισσότερους σμιλόδοντες της εποχής, που είχαν μακριούς κυνόδοντες που προεξείχαν από το στόμα τους. Οι κυνόδοντες του *Μαχαιρόδοντος,* όμως, ταίριαζαν πιο εύκολα με άνεση στο στόμα του, ενώ είχαν μεγάλα αποτελέσματα στο κυνήγι.

## Είδη
Το γένος *Machairodus* περιλαμβάνει 6 είδη:
* *M. aphanistus* (κύριο είδος)
* *M. giganteus*
* *M. kurteni* 
* *M. coloradensis*
* *M. robinsoni* 
* *M. kabir*

## Παραπομπές



Κατηγορία:Αιλουρίδες
Κατηγορία:Εξαφανισμένα Θηλαστικά του Μειόκαινου
Κατηγορία:Εξαφανισμένα θηλαστικά της Πλειστόκαινου
Κατηγορία:Θηλαστικά της Ευρώπης
Κατηγορία:Θηλαστικά της Ασίας
Γεώργιος Ε. Γοργίας

Ο **Γεώργιος Ε. Γοργίας** (1876 - 28 Ιουνίου 1947) ήταν Έλληνας γιατρός και πολιτικός.

## Βιογραφικά στοιχεία
Εξελέγη βουλευτής Δράμας (Μάιος 1915) και Σερρών (Δεκέμβριος 1915). 

Πέθανε σε ηλικία 71 ετών το 1947.

## Παραπομπές


Κατηγορία:Βουλευτές Δράμας
Κατηγορία:Βουλευτές Σερρών
Decision Day

***Decision Day*** είναι ο τίτλος του 15ου στούντιο άλμπουμ του γερμανικού thrash metal συγκροτήματος Sodom, το οποίο θα κυκλοφορήσει στις 26 Αυγούστου 2016 μέσω της δισκογραφικής εταιρείας "Steamhammer".

Το εξώφυλλο του δίσκου είναι σχεδιασμένο από τον Τζο Πετάνιο, γνωστό για την συνεργασία του με ονόματα όπως οι Pink Floyd, Led Zeppelin, Nazareth, Sweet, Motörhead, Marduk, κ.α..

Η ανακοίνωση της επίσημης κυκλοφορίας του δίσκου έγινε στις αρχές Ιουνίου του 2016, κάνοντας παράλληλα γνωστό ότι το συγκρότημα θα εμφανιστεί σε διάφορα ευρωπαϊκά φεστιβάλ κατά την διάρκεια του καλοκαιριού.

Το άλμπουμ ανέβηκε στην καλύτερη θέση της μέχρι τότε δισκογραφίας του συγκροτήματος, φθάνοντας ως το # 7 των τσαρτ της πατρίδας τους.

## Τραγούδια του δίσκου

## Θέσεις τσαρτ

***Επίσημη κυκλοφορία: [[26 Αυγούστου]] [[2016]]***

## Τα μέλη των Sodom
Οι μουσικοί οι οποίοι ηχογράφησαν το "*Epitome of Torture*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Bernd "Bernemann" Kost** - κιθάρα
* **Markus "Makka" Freiwald** - τύμπανα

## Παραπομπές


## Πηγές
* SODOM | Decision day - Nuclear Blast
* Sodom - Decision Day - Encyclopaedia Metallum: The Metal Archives
* More Details On New Sodom "Decision Day" Issued

Κατηγορία:Δισκογραφία των Sodom
Κατηγορία:Άλμπουμ του 2016
Αγριόγατα της Νότιας Αφρικής

Η **αγριόγατα της Νότιας Αφρικής** (*Felis silvestris cafra*), είναι ένα υποείδος της αγριόγατας (*Felis silvestris*), που απαντάται στη νότια και νοτιοανατολική Αφρική. Παλαιότερα θεωρείτο ότι ανήκε στην αφρικανική αγριόγατα (*Felis silvestris lybica*), αλλά αναγνωρίστηκε ως ξεχωριστό υποείδος βάσει γενετικής αναλύσεως. Τα μορφολογικά στοιχεία δείχνουν ότι τα δύο αφρικανικά υποείδη «χωρίζονται» στην περιοχή Τανζανίας - Μοζαμβίκης.

## Περιγραφή
Το σώμα της αγριόγατας της Νότιας Αφρικής είναι σημαδεμένο με κάθετες ρίγες, που μπορούν να ποικίλλουν ανάλογα με το χρώμα της. Η ουρά της, έχει μαύρους δακτυλίους και μαύρο τελείωμα. Το πηγούνι και ο λαιμός, είναι λευκά και το στήθος, συνήθως, είναι πιο ανοιχτόχρωμα από το υπόλοιπο σώμα. Το κάτω μέρος των ποδιών της είναι μαύρο. Το χρώμα της συνήθως, είναι γκριζωπό με μαύρα σημάδια ή καστανόξανθο με λιγότερα μαύρα στίγματα. Εμφανισιακά, μοιάζει πολύ με την οικόσιτη γάτα, αλλά τα πόδια της είναι μεγαλύτερα. Το μήκος του σώματός της, κυμαίνεται μεταξύ 46 με 66,5 εκ., με μήκος ουράς 25 έως 36 εκ.. Το βάρος της κυμαίνεται μεταξύ 2,4 με 5,5 κιλά.

## Κατανομή
Η αγριόγατα της Νότιας Αφρικής είναι ευρέως κατανεμημένη σε όλη την Αφρική, νότια του ισημερινού, αλλά όχι κατά μήκος των ακτών της Ναμίμπια. Η αγριόγατα ζει σε ένα ευρύ φάσμα οικοτόπων, που της προσφέρουν κάποιο είδος κάλυψης.

## Οικολογία και συμπεριφορά
thumb|left|200px|Καλλιτεχνική απεικόνιση της αγριόγατας της Νότιας Αφρικής (1896)

Οι αγριόγατες της Ν. Αφρικής είναι σε μεγάλο βαθμό νυκτόβια ζώα, ενώ την ημέρα βρίσκουν κρησφύγετα όπου ξεκουράζονται. Είναι συνήθως μοναχικά, εκτός από την περίοδο του ζευγαρώματος. Προτιμά να κυνηγάει μικρά τρωκτικά, αλλά είναι σε θέση να προσαρμόσει την διατροφή της ανάλογα με τα θηράματα αλλά και την εποχή. Επιπλέον, μπορεί να κυνηγήσει μικρά θηλαστικά, πουλιά, ερπετά, αμφίβια, έντομα και άλλα ασπόνδυλα. Τα μεγαλύτερα θηράματα που μπορεί να κυνηγήσει είναι λαγοί, μεγάλα τρωκτικά και πουλιά στο μέγεθος Φραγκόκοτας.

## Κατάσταση
Η κύρια απειλή για την αγριόγατα, είναι η τάση να διασταυρώνεται με κατοικίδιες γάτες, δημιουργώντας έτσι υβρίδια. Άλλες απειλές, είναι οι διώξεις από κυνηγούς, αγρότες, καθώς και η απώλεια οικοτόπων.

Κατηγορία:Αιλουροειδή
Κατηγορία:Αιλουρίδες
Κατηγορία:Φέλις
Κατηγορία:Θηλαστικά της Αφρικής
Σταύρος Ασπραδάκης

μικρογραφία
Ο **Σταύρος Ασπραδάκης** (1889 - 1η Ιουλίου 1942)  ήταν Έλληνας δάσκαλος και αντιστασιακός.«»

## Βιογραφία
### Καταγωγή και σπουδές
Γεννήθηκε στους Αρμένους Σητείας, με καταγωγή από τα Ασπραδιανά, στον οικισμό του Αγίου Ιωάννη Λασιθίου. Ολοκλήρωσε το Σχολαρχείο της Σητείας και σπούδασε στην Παιδαγωγική Ακαδημία της Νεάπολης. Πολέμησε κατά την Μικρασιατική Εκστρατεία σε διάφορα μέτωπα σαν αξιωματικός του στρατού. Εργάστηκε ως δάσκαλος σε διάφορα σχολεία (Ρούσα Εκκλησιά, Αγία Τριάδα, Μετόχια, Ζήρο).

### Αντιστασιακή δράση
Πέρα από το παιδαγωγικό και φιλανθρωπικό του έργο, ο Σταύρος Ασπραδάκης ανέπτυξε και αντιστασιακή δράση εναντίον των Ιταλών.Όταν μαίνονταν οι μάχες στο αλβανικό μέτωπο, βοηθούσε τους στρατευμένους με τη σύνταξη επιστολών προς τα αγαπημένα τους πρόσωπα, και την οργάνωση των πρώτων πυρήνων για τη επερχόμενη αντίσταση.  Έπειτα από την κατάληψη της Κρήτης (Μάχη της Κρήτης) από τους Γερμανούς, δραστηριοποιήθηκε ενεργά στην Εθνική Αντίσταση Κρήτης. Την περίοδο της Κατοχής βοήθησε τον επισιτισμό των κατοίκων στην περιοχή της Σητείας, φέρνοντας αρνιά από τη Σκόπελο και εκτρέφοντας κουνέλια. Είχε διοριστεί από τη νομαρχία ως ζυγιστής σιτηρών. Στη συνέχεια ανέλαβε την ομάδα των ασυρματιστών. Παρά τις γενικές απαγορεύσεις είχε τη δυνατότητα να κυκλοφορεί τα βράδια συλλέγοντας πολύτιμες πληροφορίες οι οποίες μεταβιβαζόταν στο αρχηγείο Μέσης Ανατολής.   

### Θάνατος και μνήμη
Τον Ιούνιο του 1942 έπειτα από προδοσία, συνελήφθη από τους Ιταλούς και εκτελέστηκε την 1η Ιουλίου 1942. , μετά από βασανιστήρια.  Το τέλος του  ήλθε με φρικτό τρόπο, αφού τον "πέτρωσαν με βράχους" έως ότου διαμελισμένος εξέπνευσε, χωρίς να προδώσει κανένα συναγωνιστή του.  Έπειτα από πέντε ημέρες, δύο παιδιά από τον Χανδρά είχαν πάει για κυνήγι με τα σκυλιά τους οπότε και αποκάλυψαν το πτώμα του δασκάλου, το οποίο δεν ήταν αναγνωρίσιμο από φρικτά βασανιστήρια αλλά με τη βοήθεια ενός τσαγκάρη, ο οποίος αναγνώρισε το παπούτσι του αντιστασιακού και από τη βέρα του που βρέθηκε. Στο χώρο όπου εκτελέστηκε ανεγέρθηκε μνημείο στον επονομαζόμενο πλέον "Λόφο του Δασκάλου". Μπροστά από το μνημείο, στο χώρο της θυσίας του, υπάρχουν οι βράχοι με τους οποίους τον θανάτωσαν οι εκτελεστές του.

Τον Μάιο του 2016 έγινε στο Χανδρά εκδήλωση μνήμης για τον Σταύρο Ασπραδάκη, με πρωτοβουλία του Δήμου Σητείας και του Συλλόγου Εκπαιδευτικών Πρωτοβάθμιας Εκπαίδευσης Σητείας "Ο Μύσων".

### Οικογένεια
Παντρεύτηκε την Φαίδρα Αεράκη του Νικολάου και απέκτησαν 3 παιδιά. Από αυτά, ο  Στέφανος (1927-2017 ) ήταν προϊστάμενος στο Ταχυδρομείο του Χανδρά και ακολούθως στην Ιεράπετρα, ο Ελπιδοφόρος (1932 - 28 Δεκεμβρίου 2015) υπηρέτησε ως Δήμαρχος Σητείας. Η κόρη του, Ευτυχία, είχε δει ένα όνειρο (έναν μεγάλο λάκκο πάνω σε ένα βουνό με τον πατέρα της στη μέση και πολύ κόσμο τριγύρω) που αποδείχθηκε προφητικό για την εκτέλεση του πατέρα της.

## Παραπομπές


Κατηγορία:Έλληνες αντιστασιακοί
Κατηγορία:Ιστορία της Κρήτης κατά τον Β΄ Παγκόσμιο Πόλεμο
Βρύσες Λασιθίου

Οι **Βρύσες** (επίσημα: αι *Βρύσαι*) είναι χωριό και έδρα ομώνυμης κοινότητας του δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου.

Βρίσκεται σε απόσταση 3 χιλιομέτρων από τη Νεάπολη και είναι κτισμένο στη βόρεια πλευρά του όρους Καβαλαρά, επάνω από την κοιλάδα Σκάφη Μιραμπέλλου.

## Ιστορία
Την περίοδο της Κρητικής Επανάστασης 1866-68, στις Βρύσες έγινε μεγάλη μάχη 6-7 Αυγούστου 1867), στην οποία ηττήθηκαν οι Τούρκοι (σκοτώθηκαν 250 Οθωμανοί) και αναγκάστηκαν να υποχωρήσουν προς τη Νεάπολη. Στη μάχη εκείνη διακρίθηκαν ο Εμμανουήλ Κοκκίνης, τα αδέρφια Ματθαίος και Κωνσταντίνος Σφακιανάκης και άλλοι. Από το 1986 καθιερώθηκε ο εορτασμός της επετείου της μάχης, υπό την αιγίδα του Δήμου Νεάπολης (αρχικά και έπειτα Αγίου Νικολάου).
σύνδεσμος=|αριστερά|287x287px

## Δείτε επίσης
***[[Κοινότητα Βρυσών Λασιθίου|Κοινότητα Βρυσών]]***

## Παραπομπές


Βρυσες
Κατηγορία:Δήμος Αγίου Νικολάου
Ομοσπονδία Καλαθοσφαίρισης Νέας Ζηλανδίας

Η **Ομοσπονδία Καλαθοσφαίρισης Νέας Ζηλανδίας** (αγγλικά: *Basketball New Zealand*, BNZ) είναι το όργανο διοίκησης της καλαθοσφαίρισης στη Νέα Ζηλανδία. Εδρεύει στο Ουέλλινγκτον και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νέας Ζηλανδίας.

## Ιστορία
Η Ομοσπονδία Καλαθοσφαίρισης Νέας Ζηλανδίας ιδρύθηκε το 1951, ενώ το ίδιο έτος εντάχθηκε στη Διεθνή Ομοσπονδία Καλαθοσφαίρισης (FIBA).

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Νέα Ζηλανδία
Εθνική Νέας Ζηλανδίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Νέας Ζηλανδίας** είναι το αντιπροσωπευτικό συγκρότημα της Νέας Ζηλανδίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Νέας Ζηλανδίας (BNZ).

## Στατιστικά
Για το 2015, η εθνική ομάδα καλαθοσφαίρισης γυναικών της Νέας Ζηλανδίας βρισκόταν στη 16η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Νεα Ζηλανδια
Ποδοσφαιρική Ομοσπονδία Νέας Ζηλανδίας

Η **Ποδοσφαιρική Ομοσπονδία Νέας Ζηλανδίας** (αγγλικά: *New Zealand Football*, NZF) είναι το ανώτατο όργανο διοίκησης του ποδοσφαίρου στη Νέα Ζηλανδία. Είναι υπεύθυνη για τις εγχώριες διασυλλογικές διοργανώσεις του πρωταθλήματος και του κυπέλλου και για τις εθνικές ομάδες ανδρών, γυναικών και νέων.

## Ιστορία
Ιδρύθηκε το 1891 ως «Ποδοσφαιρικός Σύνδεσμος Νέας Ζηλανδίας» (New Zealand Soccer Association) και προσχώρησε στη FIFA το 1948. Τον Μάιο του 2007 η οργάνωση μετονομάστηκε σε «Ποδοσφαιρική Ομοσπονδία Νέας Ζηλανδίας» (New Zealand Football), αντικαθιστώντας τη λέξη "soccer" με την αντίστοιχη "football" όπως ονομάζεται το άθλημα γενικά στον υπόλοιπο κόσμο.

## Παραπομπές


## Eξωτερικοί σύνδεσμοι
* Επίσημη ιστοσελίδα
* New Zealand  στην ιστοσελίδα της FIFA
* New Zealand στην ιστοσελίδα της OFC

Νεα Ζηλανδια
Κώστας Μεσολογγίτης

Ο **Κώστας Μεσολογγίτης** (γενν. Παλαιά Κοκκινιά 1938 - 2013) ήταν Έλληνας ποδοσφαιριστής που αγωνιζόταν ως μεσοεπιθετικός. Διακρινόταν για την πολύ καλή τεχνική κατάρτιση του και επίσης ήταν δυνατός στο ψηλό παιχνίδι. Με το τέλος της ποδοσφαιρικής καριέρας του ασχολήθηκε ως προπονητής.

## Καριέρα
### Ποδοσφαιρική καριέρα
Η αγάπη του για το ποδόσφαιρο φαινόταν από μικρή ηλικία. Ξεκίνησε να παίζει ποδόσφαιρο στις αλάνες του Πειραιά και το 1952 πήρε μεταγραφή στην Προοδευτική, όπου και έκανε το ντεμπούτο του σε ηλικία μόλις 14 ετών. Αγωνιζόμενος με τη φανέλα της Προοδευτικής διακρίθηκε και το καλοκαίρι του 1956 έκανε το μεγάλο βήμα στην καριέρα του και πήρε μεταγραφή στον Ολυμπιακό. Το καλοκαίρι του 1957 οι «ερυθρόλευκοι» αντιμετώπιζαν σε αγώνα κατάταξης του πρωταθλήματος τον Παναθηναϊκό και έπειτα από ισοπαλία στις δύο πρώτες αναμετρήσεις, οδηγήθηκαν σε τρίτη αναμέτρηση στην οποία με μοναδικό γκολ του Κώστα Μεσολογγίτη ο Ολυμπιακός πήρε τη νίκη, κατακτώντας και το πρωτάθλημα.

Στον Ολυμπιακό έμεινε μέχρι το 1959, όταν επέστρεψε ξανά στην Προοδευτική. Με τη φανέλα των «βυσσινί» αγωνίστηκε μέχρι και το 1964, όπου σταμάτησε την ποδοσφαιρική του καριέρα.

### Προπονητική καριέρα

Με το τέλος της ποδοσφαιρικής του καριέρας ασχολήθηκε ως προπονητής και πέρασε από τους πάγκους αρκετών ομάδων, διατελώντας επίσης προπονητής της Μικτής Ε.Π.Σ. Πειραιά. Μεταξύ άλλων εργάστηκε στους Ηρακλή Νικαίας, Ιωνικό Νικαίας, Σαρωνικού Αίγινας, Α.Ο. Κέρκυρας, της Α.Ε. Ορχομενού, του Α.Ο. Θήβα, της Καλαμάτας, του Ηρακλή Ψάχνων, της Κορίνθου, του Αργοναύτη, της Ζακύνθου, της Δόξας Πειραιά, του Π.Α.Σ. Πρέβεζα, του Πανασπροπυργιακού και πολλών άλλων ομάδων. Επίσης υπήρξε και γενικός αρχηγός της Προοδευτικής κατά τη δεκαετία του '80.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Α.Ο. Κέρκυρας
Κατηγορία:Προπονητές ποδοσφαίρου Α.Ε. Ορχομενού
Κατηγορία:Προπονητές ποδοσφαίρου Α.Ο. Θήβας
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Π.Α.Σ. Κορίνθου
Κατηγορία:Προπονητές ποδοσφαίρου Α.Π.Σ. Ζακύνθου
Πίτερ Λανσάνι

Ο **Χουάν Πέδρο Λανσάνι** (ισπανικά: Juan Pedro Lanzani, γενν. 24 Αυγούστου, 1990) είναι Αργεντινός ηθοποιός, τραγουδιστής και πρώην μοντέλο. Έγινε ευρύτερα γνωστός από τον ρόλο του στη τηλεοπτική σειρά Casi Angeles και ως μέλος της μπάντας Teen Angels.

## Πρώτα χρόνια
Γεννήθηκε στις 24 Αυγούστου 1990 στο Μπελγκράνο, γειτονιά του Μπουένος Άιρες της Αργεντινής. Είναι γιος των Χουάν Λανσάνι και της Κλόντια Βάργκας. Έχει τρεις αδελφούς: τον Χουάν Πάμπλο Λανσάνι, τον Χουάν Μαρτίν Λανσάνι και τον Χουάν Μποτίστα Λανσάνι. Του άρεσε να παίζει rugby όπως τα αδέρφια και ο πατέρας του, ενώ ήταν μέλος στην ομάδα Asociación Alumni. Ωστόσο σταμάτησε το άθλημα εξαιτίας των καλλιτεχνικών του υποχρεώσεων.  

## Καριέρα
Το 2004, ξεκίνησε τη καριέρα του ως παιδί μοντέλο για την εταιρεία Mimo & Co. Το 2006, έκανε το τηλεοπτικό του ντεμπούτο ως ηθοποιός, παίζοντας στη σειρά του Telefe, «Chiquititas» σε παραγωγή της Κρις Μορένα. Από το 2007 έως το 2010 πρωταγωνίστησε στη σειρά «Casi Angeles» στο ίδιο κανάλι και της ίδιας παραγωγής. 

Το 2011 είχε ένα μικρό ρόλο στην σειρά «Cuando Me Sonreis». Το 2012 πρωταγωνίστησε στη σειρά «La Duena» και συμμετείχε στη σειρά «Dulce Amor».

Τη σεζόν 2013-14 συνεργάστηκε ξανά με τη παραγωγό Κρις Μορένα για τη σειρά «Aliados». To 2015 είχε πρωταγωνιστικό ρόλο στη ταινία «El Clan», η οποία ήταν βασισμένη στα αληθινά γεγονότα της εγκληματικής οικογένειας Puccio. Η ταινία είχε τεράστια επιτυχία και προβλήθηκε σε πολλές χώρες της Αμερικής και της Ευρώπης ενώ κατάφερε να παρουσιαστεί σε διεθνή φεστιβάλ και να αποσπάσει σημαντικά βραβεία. Παράλληλα, πρωταγωνίστησε στη θεατρική παράσταση «Equus», της οποίας ήταν και παραγωγός.

To 2016 πρωταγωνίστησε στη σειρά «La Leona», καθώς επίσης και στη ταινία «Los Ultimos».

## Μουσική καριέρα
Το 2007 μαζί με τον ρόλο του στην σειρά «Casi Angeles» ήταν κι ένα από τα πέντε μέλη του συγκροτήματος Teen Angels. To συγκρότημα έκανε τεράστια επιτυχία. Επίσης έγιναν περιοδείες εντός Αργεντινής αλλά και σε Λατινική Αμερική, Ισπανία, Ιταλία και Ισραήλ. Το 2012 το συγκρότημα διαλύθηκε κάνοντας τη ταινία «Teen Angels: El Adios».

## Τηλεόραση

## Κινηματογράφος

## Θέατρο

## Δισκογραφία
  

## Βραβεία

## Παραπομπές


## Εξωτερικοί σύνδεσμοι
* 

Κατηγορία:Αργεντινοί ηθοποιοί
Κατηγορία:Αργεντινοί τραγουδιστές
Θανάσης Τσακίρης

** Ο Θανάσης Τσακίρης** (Δράμα, 15 Ιανουαρίου 1965) είναι Έλληνας διαθλητής και χιονοδρόμος αντοχής. Ξεκίνησε ως μέλος του αθλητικού συλλόγου Δαίδαλος το 1978 με την ποδηλασία και το 1982 μεταπήδησε στο σκι με τον ΕΟΣ Δράμας. Είναι πτυχιούχος φυσικής αγωγής και πολλές φορές πρωταθλητής Ελλάδας.  Συμμετείχε εκπροσωπώντας την Ελλάδα σε πέντε διοργανώσεις χειμερινών ολυμπιακών αγώνων το 1988, 1992, 1994, 1998 και 2010 στη χιονοδρομία αντοχής και στο δίαθλο. και υπήρξε τρεις φορές σημαιοφόρος σε τελετές έναρξης των χειμερινών ολυμπιακών αγώνων το 1992, 1994 και 2010.

Η κόρη του Παναγιώτα Τσακίρη συμμετείχε επίσης στους χειμερινούς ολυμπιακούς αγώνες του 2006 και του 2010. Στους αγώνες του 2010 στο Σότσι ο Θανάσης Τσακίρης συμμετείχε ως αθλητής στην ίδια διοργάνωση ολυμπιακών αγώνων μαζί με τη κόρη του. 

## Παραπομπές


Κατηγορία:Έλληνες αθλητές των χιονοδρομιών
Κατηγορία:Αθλητές στους Χειμερινούς Ολυμπιακούς Αγώνες 1988
Κατηγορία:Αθλητές στους Χειμερινούς Ολυμπιακούς Αγώνες 1992
Κατηγορία:Αθλητές στους Χειμερινούς Ολυμπιακούς Αγώνες 1994
Κατηγορία:Αθλητές στους Χειμερινούς Ολυμπιακούς Αγώνες 1998
Κατηγορία:Αθλητές στους Χειμερινούς Ολυμπιακούς Αγώνες 2010
Λουί Φενζόν

Ο **Λουί Φενζόν** (φλαμανδικά: **Louis Finson** (1580 ή 1575–1617), γνωστός και ως **Ludovicus Finsonius**) ήταν Φλαμανδός ζωγράφος.

## Βιογραφία
Ο Φενζόν γεννήθηκε στη Μπρυζ. Ο πατέρας του, Ζακ Φενζόν, ήταν επίσης ζωγράφος.

Επισκέφθηκε πρώτα την Ιταλία, όπου έγινε ένας από τους πρώτους Φλαμανδούς Καραβατζιστές, και στη συνέχεια την Ισπανία και τη Γαλλία, ειδικότερα την Προβηγκία. Ο Μάρτιν Χέρμαν Φάμπερ, Γερμανός ζωγράφος και μιμητής του, τον συνάντησε εκεί (Μασσαλία, Αιξ-αν-Προβάνς και Αρλ). Μερικοί πίνακές του βρίσκονται και σήμερα στην Προβηγκία.

Ο Φενζόν, ο οποίος εν ζωή θεωρούνταν πολύ επιτυχημένος, ζωγράφιζε κυρίως θρησκευτικά θέματα. Φιλοτέχνησε μερικά ρετάμπλ, ενώ ήταν, επίσης, και έμπορος έργων τέχνης. Είχε στην κατοχή του δύο πίνακες του Καραβάτζιο, ένας από τους οποίους ήταν *Η Μαντόνα του ροζάριο*, πίνακας που σήμερα βρίσκεται στο Kunsthistorisches Museum της Βιέννης.

Απεβίωσε στο Άμστερνταμ το 1617.

## Φωτοθήκη

File:Château-Gombert-Finson.jpg|*Η Ανάσταση του Λαζάρου* (1613)Εκκλησία του Αγίου Ματθαίου*Château-Gombert* (Μασσαλία)
File:Saint-Trophime-finson.jpg|*Η Προσκύνηση των τριών Μάγων* (1614)Εκκλησία του Σαιν-Τροφίμ,Αρλ
File:Eglise-Saint-trophime-Arles-saint-Etienne.jpg|*Ο λιθοβολισμός του Αγίου Στεφάνου*Εκκλησία του Σαιν-Τροφίμ,Αρλ
File:Finsonius-resurrection.jpg|*Η Ανάσταση*Εκκλησία του Αγίου Ιωάννη της ΜάλταςΑιξ-αν-Προβάνς
File:Mgr Du Laurens en roi Gaspard.jpg|*Gaspard du Laurens en roi Gaspard*Εκκλησία του Σαιν-Τροφίμ,Αρλ


## Παραπομπές


## Εξωτερικοί σύνδεσμοι
* Αυτοπροσωπογραφία, Μουσείο Καλών Τεχνών Μασσαλίας

Κατηγορία:Φλαμανδοί ζωγράφοι
Κορνέλιους φαν Κλέφε

Ο **Κορνέλιους φαν Κλέφε** (φλαμανδικά: **Cornelis van Cleve** (ή **van Cleef** ή **Sotte Cleef**, 1520 Αμβέρσα – 1567)  ήταν Φλαμανδός ζωγράφος της Αναγέννησης. 

Ο Κορνέλιους ήταν γιος του επιφανούς ζωγράφου της Αμβέρσας Γιόος φαν Κλέφε. Είχε εκπαιδευτεί από τον πατέρα του και συνεργάστηκε κατά την τελευταία περίοδο της ζωής του στενά μαζί του. Ζωγράφισε κυρίως μυθολογικές και θρησκευτικές σκηνές, πολλές Μαντόνες, όπως και ο πατέρας του, στο τυπικό στυλ της Ιταλικής Αναγέννησης. Η ορατή επίδραση των Ραφαήλ, Λεονάρντο ντα Βίντσι και Αντρέα ντελ Σάρτο μαρτυρά ότι είναι πιθανό να πραγματοποίησε ταξίδι στην Ιταλία, αλλά κάτι τέτοιο δεν μπορεί να υποστηριχθεί από τις πηγές. Μετά το θάνατο του πατέρα του το 1540, ανέλαβε επικεφαλής στη Συντεχνία του Αγίου Λουκά της Αμβέρσας. Το 1545 αγόρασε ένα σπίτι και στις 28 Δεκεμβρίου 1546 νυμφεύτηκε την Άννα Ερτς (Aerts), κόρη ενός κατασκευαστή περγαμηνών.

Πιθανότατα λόγω των προτεσταντικών του πεποιθήσεων (είχε ονομάσει τη θυγατέρα του Abigail), μετά τον θάνατο του πατέρα του περιέπεσε σε δυσμένεια αντιμετωπίζοντας σοβαρά οικονομικά προβλήματα και αυτό εμφαίνεται από τη δικαστική εντολή που δόθηκε για δέσμευση της κατοικίας του. Ο Κάρελ φαν Μάντερ, ο οποίος τον ονοματίζει εσφαλμένα (*Joos van Cleef geheeten den Sotten Cleef*), αναγράφει στη βιογραφία του ότι περί το 1555 ο Κορνέλιους μετοίκησε στην Αγγλία, όπου διακρίθηκε ως προσωπογράφος και έλαβε μερικές παραγγελίες από τη βασιλική Αυλή. Επέστρεψε στην Αμβέρσα το 1567, λίγο πριν τον θάνατό του.

## Έργο
Ο πίνακάς του *Η προσκύνηση των Μάγων* προέρχεται από την παράδοση που είχε δημιουργήσει ο πατέρας του, Γιόος φαν Κλέφε. Σε γενικές γραμμές, τα έργα του δείχνουν ισχυρές επιδράσεις από τους Ιταλούς καλλιτέχνες που προαναφέρθηκαν].

Από τα έργα που φιλοτέχνησε στην Αγγλία, ο πίνακας *Η Παρθένος και το Βρέφος* εκτίθεται στο Μουσείο Φιτζγουίλιαμ. Άλλα έργα του εκτίθενται στο Βασιλικό Μουσείο Καλών Τεχνών Αμβέρσας και στο Groeningemuseum της Μπρυζ.

## Φωτοθήκη

Αρχείο:Cleve cornelis23.jpg|Η Παρθένος με το βρέφος
Αρχείο:Cornelis van cleve21.jpg|Η Παρθένος με το βρέφος
Αρχείο:Cornelis van Cleve - Virgin and Child.jpg|Η Παρθένος με το βρέφος
Αρχείο:Vierge cleve.jpg|Η Παρθένος θηλάζει το Βρέφος
Αρχείο:Cornelis van Cleve - Virgem da Anunciação.jpg|Ο Ευαγγελισμός της Θεοτόκου
Αρχείο:Cleve cornelis21.jpg|Η Παρθένος με το βρέφος που κρατά κεράσια
Αρχείο:Cornelis van Cleve - Holy Family - WGA05032.jpg|Η Αγία Οικογένεια με την Ελισάβετ και τον Ιωάννη
Αρχείο:Cornelius van cleve-madonna col bambino e angeli cleve.jpg|Η Παρθένος με το βρέφος και Αγγέλους
Αρχείο:Cornelius van cleef 29.jpg|Προσκύνηση των Μάγων
Αρχείο:Cherubs cleve.jpg|Κύκλος των Χερουβείμ, πίνακας αποδιδόμενος στον φαν Κλέφε


## Παραπομπές


## Περαιτέρω ανάγνωση
* C. Justi, Der Fall Cleve, in Jb der preuss. Kunstsmlg., 16, 1895, p.&nbsp;32.
* G. Hulin de Loo, Conjecture touchant le Sotte Cleve, in Petite Rev. illustrée de l'Art et de l'Archéol. en Flandre, 1903, pp.&nbsp;87–91, 115-118.
* M. J. Friedländer, Nachtträgliches zu Cornelis van Cleve, in Oud Holland, LX, 1943, pp.&nbsp;7–14; E.N.P., IXa, 1972, pp.&nbsp;44, 49-50, 72-74.

Κατηγορία:Φλαμανδοί ζωγράφοι
Κριστίν Σκοτ Τόμας

Η **Κριστίν Σκοτ Τόμας** (αγγλικά: *Kristin Ann Scott Thomas*, 24 Μαΐου 1960) είναι Αγγλίδα ηθοποιός.

Για την ερμηνεία της στην ταινία *[[Τέσσερις γάμοι και μία κηδεία]]* έχει κερδίσει το Βραβείο BAFTA Β’ γυναικείου ρόλου το 1994, ενώ το 1996 ήταν υποψήφια για το Όσκαρ Α΄ Γυναικείου Ρόλου για την ερμηνεία της στην ταινία *[[Ο Άγγλος ασθενής (ταινία)|Ο Άγγλος ασθενής]]*. Το 2008 της απονεμήθηκε βραβείο Ολίβιε  για την ερμηνεία της στη θεατρική παράσταση *[[Ο Γλάρος|Ο γλάρος]]* του Royal Court Theatre.

## Φιλμογραφία

## Παραπομπές


## Εξωτερικοί σύνδεσμοι

*http://www.imdb.com/name/nm0000218/
*https://www.theguardian.com/film/2007/jul/27/1
*https://www.theguardian.com/culture/2011/jun/17/betrayal-review

Κατηγορία:Βραβευμένες με BAFTA B' Γυναικείου Ρόλου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Αιγυπτιακή Ποδοσφαιρική Ομοσπονδία

Η **Αιγυπτιακή Ποδοσφαιρική Ομοσπονδία** (αραβικά: الاتحاد المصري لكرة القدم, αγγλικά: *Egyptian Football Association*, EFA) είναι το όργανο διοίκησης του ποδοσφαίρου στην Αίγυπτο. Εδρεύει στο Κάιρο. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αιγύπτου.

## Παραπομπές


## Εξωτερικοί σύνδεσμοι
* 
* Η Αίγυπτος  στον ιστότοπο της FIFA
* Η Αίγυπτος στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στην Αίγυπτο
Χρήστος Σπίρτζης

Ο **Χρήστος Σπίρτζης** (1969) είναι Έλληνας ηλεκτρολόγος μηχανικός, πολιτικός και πρώην υπουργός του ΣΥΡΙΖΑ-Π.Σ.

## Βιογραφία
Γεννήθηκε στις 10 Μαρτίου 1969 στην Αθήνα. Από τα μαθητικά του χρόνια εντάχθηκε στο ΠΑΣΟΚ. Σπούδασε στο Τμήμα Ηλεκτρολόγων Μηχανικών και Μηχανικών Υπολογιστών της Πολυτεχνικής Σχολής του Δημοκρίτειου Πανεπιστημίου Θράκης. Κατά τη διάρκεια των σπουδών του, ανέπτυξε έντονη συνδικαλιστική δράση και διατέλεσε μέλος του Διοικητικού Συμβουλίου του Συλλόγου Φοιτητών της Πολυτεχνικής Σχολής Ξάνθης.

Σε ηλικία 28 χρονών εκλέχθηκε για πρώτη φορά στην Αντιπροσωπεία του Τεχνικού Επιμελητηρίου Ελλάδος (ΤΕΕ). Διατέλεσε αντιπρόεδρος του ΤΕΕ την τριετία 2007-2010, και πρόεδρός του από το 2010 μέχρι σήμερα. Από το 1999 έως το 2008 ήταν μέλος της Ολομέλειας της Οικονομικής και Κοινωνικής Επιτροπής (OKE) της Ελλάδος, στην Εκτελεστική Επιτροπή της οποίας εκλεγόταν συνεχώς από το 2002 έως το 2007.

Το 2007 στήριξε τον Γιώργο Παπανδρέου στις εσωκομματικές εκλογές του ΠΑΣΟΚ, ενάντια στον Ευάγγελο Βενιζέλο. Στα χρόνια του Μνημονίου, ίδρυσε την ΡΑΣΚ (Ριζοσπαστική Αριστερή Σοσιαλιστική Κίνηση). Η ΡΑΣΚ αποτελείτο από μέλη και στελέχη του κοινωνικού και συνδικαλιστικού ΠΑΣΟΚ τα οποία είχαν στηρίξει τον Γιώργο Παπανδρέου αλλά στη συνέχεια διαφοροποιήθηκαν από τις μνημονιακές πολιτικές και από την κυβερνητική συνεργασία με τη ΝΔ του Αντώνη Σαμαρά.

Στην πρώτη κυβέρνηση του Αλέξη Τσίπρα διατέλεσε αναπληρωτής υπουργός Οικονομίας, Υποδομών, Ναυτιλίας και Τουρισμού, ενώ από τον Σεπτέμβριο του 2015 έως τον Ιούλιο του 2019, στη δεύτερη κυβέρνηση Τσίπρα, ήταν αρχικά υπουργός Υποδομών, Μεταφορών και Δικτύων και στη συνέχεια υπουργός Υποδομών και Μεταφορών.

Τον Σεπτέμβριο του 2015 εξελέγη βουλευτής Β΄ Αθηνών με τον ΣΥΡΙΖΑ (στην πρώτη κυβέρνηση Τσίπρα ήταν εξωκοινοβουλευτικός υπουργός) και στις εκλογές του 2019 εξελέγη στην περιφέρεια Α' Ανατολικής Αττικής.

Στις εθνικές εκλογές του Ιουνίου 2023 απέτυχε να εκλεγεί εκ νέου βουλευτής.

## Παραπομπές


Κατηγορία:Έλληνες ηλεκτρολόγοι μηχανικοί
Κατηγορία:Έλληνες υπουργοί Υποδομών, Μεταφορών και Δικτύων
Κατηγορία:Έλληνες αναπληρωτές υπουργοί Οικονομίας, Υποδομών, Ναυτιλίας και Τουρισμού
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Αθηνών
Κατηγορία:Βουλευτές Α΄ Ανατολικής Αττικής
Κατηγορία:Έλληνες υπουργοί Υποδομών και Μεταφορών
Περιοχή Λονγκίντο

Η **Περιοχή Λονγκίντο** (Αγγλικά: *Longido District*, Σουαχίλι: *Wilaya ya Longido*), είναι μία από τις επτά επαρχίες στην Περιφέρεια Αρούσα *(Arusha Region)* της Τανζανίας. Στα βόρεια συνορεύει με την Κένυα *(Kenya)*, ανατολικά με την Περιφέρεια Κιλιμαντζάρο *(Kilimanjaro Region)*, νοτίως με την Περιοχή Μοντούλι *(Monduli District)* και δυτικά με την Περιοχή Νγκορονγκόρο *(Ngorongoro District)*. Η διοικητική της πρωτεύουσα είναι η πόλη του Λονγκίντο *(Longido)*.

Το Όρος Λονγκίντο *(Mount Longido)* καθώς και το Όρος Γκελάι *(Mount Gelai)*  βρίσκονται εντός των ορίων της Περιοχής Λονγκίντο *(Longido District)*.

Η **Επαρχία Λονγκίντο** *(Longido District)*, προήλθε μετά την Κυβερνητική απόφαση του 2007 αναφορικά με το διαχωρισμό της Περιοχής Μοντούλι *(Monduli District)*.

## Διοικητικές υποδιαιρέσεις

### Εκλογικές περιφέρειες
Για τις βουλευτικές εκλογές, η Επαρχία Λονγκίντο *(Longido District)* χωρίζεται σε εκλογικές περιφέρειες. Κατά τις εκλογές του 2010 η Περιοχή Λονγκίντο *(Longido District)* είχε μία εκλογική περιφέρεια, την Εκλογική Περιφέρεια Λονγκίντο.

### Τομείς

### Τμήματα
Η Επαρχία Λονγκίντο *(Longido District)* διαιρείται διοικητικά σε 16 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Αρούσα

## Εικόνες

Αρχείο:Mount Longido - view of the summit.JPG|Το Όρος Λονγκίντο.
Αρχείο:Rubis 2.jpg|Ρουμπίνι από το Όρος Λονγκίντο.


## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Αρούσα
Περιοχή Καράτου

Η **Περιοχή Καράτου** (Αγγλικά: *Karatu District*, Σουαχίλι *Wilaya ya Karatu*), είναι μία από τις επτά περιοχές στην Περιφέρεια Αρούσα *(Arusha Region)* της Τανζανία. Στα βόρεια συνορεύει με την Περιοχή Νγκορονγκόρο *(Ngorongoro District)*, ανατολικά με την Περιοχή Μοντούλι *(Monduli District)*, νότια  και νοτιοανατολικά με την Περιφέρεια Μανυάρα *(Manyara Region)* και δυτικά με την Περιφέρεια Σινυάνγκα *(Shinyanga Region)*.
 
Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Καράτου** *(Karatu District)*, ήταν 178.434 άτομα, ενώ, το 2012 ήταν 230.166 άτομα.

## Διοικητικές υποδιαιρέσεις

### Εκλογικές περιφέρειες
Για τις βουλευτικές εκλογές, η Επαρχία Καράτου *(Karatu District)* χωρίζεται σε εκλογικές περιφέρειες. Κατά τις εκλογές του 2010 η Περιοχή Καράτου *(Karatu District)* είχε μία εκλογική περιφέρεια, την Εκλογική Περιφέρεια Καράτου.

### Τομείς

### Τμήματα
Η Επαρχία Καράτου *(Karatu District)* διαιρείται διοικητικά σε 14 Τμήματα:

Το Τμήμα *Qurus* απαρτίζεται από τα παρακάτω 4 χωριά:

Ένα πρόγραμμα κατά της φτώχειας, με την επωνυμία *«Gongali model»*, αναπτύχθηκε στο χωριό *Gongali*.

## Οικονομία
Η οικονομία της περιοχής εξαρτάται κυρίως από τη γεωργία. Οι περισσότεροι από τους κατοίκους απασχολούνται με τον κλάδο της γεωργίας και της κτηνοτροφίας. Η περιοχή αναπτύσσει γεωργικές καλλιέργειες για εισόδημα αλλά και επισιτιστικά. Οι καλλιέργειες που καλλιεργούνται εμπορικά είναι κριθάρι, καφές, κρεμμύδια και μπιζέλια, ενώ, οι επισιτιστικές καλλιέργειες είναι κυρίως αραβόσιτος, φασόλια και κεχρί. Περισσότερο από το ήμισυ της καλλιεργήσιμης γης καλλιεργείται με τη βοήθεια των τρακτέρ, το υπόλοιπο καλλιεργείται χειρονακτικά με την χρήση σκαπάνης αλλά και με το άροτρο. Στην κτηνοτροφία, εκτρέφονται κυρίως βοοειδή, αίγες και λιγότερο τα πρόβατα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Αρούσα

## Εικόνες

Αρχείο:Karatu - Endoro Lodge.jpg|Οικήματα φιλοξενίας στο Καράτου.
Αρχείο:Coffee plantation in Tanzania.jpg|Φυτεία καφέ στο Καράτου.
Αρχείο:Karatusskoje(Karatus) - Shevchenko Strasse.jpg|Γκαζόν μπροστά σε μια σειρά από σπίτια στην οδό Σεφτσένκο του Καράτου.
Αρχείο:Karatusskoje(Karatus) - Luftbild.jpg|Το χωριό Καράτου (λήψη από τον αέρα). 


## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Αρούσα
Νοτιοαφρικανική Ποδοσφαιρική Ομοσπονδία

Η **Νοτιοαφρικανική Ποδοσφαιρική Ομοσπονδία** (αγγλικά: *South African Football Association*, SAFA) είναι το όργανο διοίκησης του ποδοσφαίρου στη Νότια Αφρική. Εδρεύει στο Γιοχάνεσμπουργκ. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Αφρικής.

Τα επαγγελματικά πρωταθλήματα της χώρας διοργανώνονται από τον Ανώτατο Ποδοσφαιρικό Σύνδεσμο (PSL) υπό την εποπτεία της Νοτιοαφρικανικής Ποδοσφαιρικής Ομοσπονδίας.

## Παραπομπές


## Εξωτερικοί σύνδεσμοι
* 
* Η Νότια Αφρική  στον ιστότοπο της FIFA
* Η Νότια Αφρική στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στη Νότια Αφρική
Αιγυπτιακή Ομοσπονδία Καλαθοσφαίρισης

Η **Αιγυπτιακή Ομοσπονδία Καλαθοσφαίρισης** (αγγλικά: *Basketball New Zealand*, BNZ) είναι το όργανο διοίκησης της καλαθοσφαίρισης στην Αίγυπτο. Εδρεύει στο Κάιρο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αιγύπτου.

## Ιστορία
Η Αιγυπτιακή Ομοσπονδία Καλαθοσφαίρισης ιδρύθηκε το 1934 και ήταν ενταγμένη στην ευρωπαϊκή ζώνη της (FIBA), καθώς μόλις το 1961 συστάθηκε η αντίστοιχη αφρικανική ζώνη.

## Παραπομπές


Κατηγορία:Καλαθοσφαίριση στην Αίγυπτο